Annað landsmót UMFÍ 50 + verður í Mosfellsbæ Á stjórnarfundi í UMFÍ í gær var ákveðið að annað Landsmót UMFÍ 50 + verði í umsjón Ungmenna-sambands Kjalarnesþings , UMSK , með mótsstað í Mosfellsbæ . Fimm sambandsaðilar sóttu um að halda mótið en auk UMSK voru það USAH með Blönduós sem mótsstað , UMSB í Borgarnesi , UÍA á Norðfirði og UMSE með Dalvík sem mótsstað . Það var mat stjórnar að allir umsækjendur væru í stakk búnir til að taka að sér framkvæmd mótsins en þetta hafi orðið niðurstaðan .